《奉和太子纳妃太平公主出降三首》
唐代·胡元范

帝子威仪绝，储妃礼度优。叠鼓陪仙观，凝笳翼画輈.

郁郁神陪满，奕奕彩云浮。排空列锦罽，腾欢溢皇州。

金闺未息火，玉树钟天爱。月路饰还装，星津动归佩。

紫极流宸渥，清规伫慈诲。恩波洽九流，光辉轶千载。

列席诏亲贤，式宴坐神仙。圣文飞圣笔，天乐奏钧天。

曲池涵瑞景，文宇孕祥烟。小臣同百兽，率舞悦尧年。

作者简介：胡元范，申州义阳（今河南信阳）人，唐代大臣。介廉有才。武则天时，为凤阁侍郎，坐救裴炎，流死巂州。